S-789/2020

Mál þetta, sem var tekið til dóms 14. maí 2020, höfðaði lögreglustjórinn á höfuðborgarsvæðinu með ákæru 17. mars 2020 á hendur H-kvk-þgf Ó-kvk-þgf B-kvk-þgf, kt. 000000- 0000, [...];,, fyrir eftirtalin umferðarlagabrot með þvíað hafa:

1. Miðvikudaginn 10. apríl 2019 ekið bifreiðinni [...] svipt ökuréttindum um Klukkuvelli í Hafnarfirði [...].

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Aðfaranótt föstudagsins 11. janúar 2019 ekið bifreiðinni [...]svipt ökuréttindum og undir áhrifum áfengis (í blóði mældist vínandi 2,24‰) frá veitingastaðnum Moe‘s Jafnaseli 6, þaðan norður Jaðarsel að Breiðholtsbraut í Reykjavík þar sem lögregla hafði afskipti af ákærðu.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Aðfaranótt þriðjudagsins 26. mars 2019 ekið bifreiðinni [...]svipt ökuréttindum um Reykjanesbraut á vegarkafla við Vífilstaðaveg í Garðabæ.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 24. júní 2019 ekið bifreiðinni [...] svipt ökuréttindum um Drekavelli við [...].

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Föstudaginn 30. ágúst 2019 ekið bifreiðinni [...] svipt ökuréttindum vestur Reykjanesbraut í ótilgreindu sveitarfélagi.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

6. [...]

7. Laugardaginn 28. desember 2019 ekið bifreiðinni [...] svipt ökuréttindum og án þess að virða stöðvunarskyldu um Veiðimannaveg við Straum í Ártúnsbrekku, Reykjavík.

Telst brot þetta varða við 3. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærða krefst vægustu refsingar sem lög leyfa og að þóknun verjanda verði greidd úr ríkissjóði.

Ákærða hefur fyrir dómi skýlaust játað að hafa framið þau brot sem henni eru gefin að sök. Í ljósi játningar ákærðu var ákveðið að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Að mati dómsins samrýmist játning ákærðu framkomnum gögnum. Brot ákærðu teljast því sönnuð og eru þau réttilega heimfærð til refsiákvæða í ákæru.

Ákærða er fædd [...] og hefur sætt refsingu tvisvar samkvæmt framlögðu sakavottorði. Ákærða gekkst undir sektargerð lögreglustjóra 26. nóvember 2014 þess efnis að hún samþykkti greiðslu sektar að fjárhæð 165.000 krónur og að sæta tveggja ára ökuréttarsviptingu fyrir ölvunarakstur án þess að hafa endurnýjað ökuskírteini sitt. Með sektargerð lögreglustjóra 7. febrúar 2018 samþykkti ákærða greiðslu 385.000 króna sekta rog að sæta þriggja ára sviptingu ökuréttar vegna aksturs undir áhrifum áfengis og ávana- og fíkniefna og án þess að hafa endurnýjað ökuskírteini sitt.

Samkvæmt framangreindu um sakaferil ákærðu og að brotum hennar virtum, sbr. 77. gr. almennra hegningarlaga nr. 19/1940, og með vísan til skýlausrar játningar ákærðu þykir refsing hennar hæfilega ákveðin 45 daga fangelsi.

Með vísan til 99. og 101. gr. umferðarlaga nr. 77/2019 er ákærða svipt ökurétti ævilangt frá birtingu dóms þessa að telja.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 24.598 krónum. Þá greiði ákærða þóknun skipaðs verjanda síns, Ó-kk-ef R. V-kk-ef lögmanns, sem þykir hæfilega ákveðin 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, H-kvk-nf Ó-kvk-nf B-kvk-nf, sæti fangelsi í 45 daga.

Ákærða er svipt ökurétti ævilangt frá birtingu dóms þessa að telja.

Ákærða greiði samtals 162.238 krónur í sakarkostnað, þar með talda þóknun skipaðs verjanda síns, Ó-kk-ef R. V-kk-ef lögmanns, 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf